PRIRODOSLOVNO-GRAFIČKA ŠKOLA

ZADAR

Perivoj Vladimira Nazora 3

Klasa: 400-02/21-01/5

Urbr: 2198-01-63-21-01

Zadar, 15.10.2021. godine

**OBRAZLOŽENJE FINANCIJSKOG PLANA**

**za razdoblje od 01. siječnja do 31. prosinca 2022. godine**

**i projekcije financijskog plana za 2023. i 2024. godinu**

**Uvod – sažetak djelokruga rada**

Škola je osnovana 1992. godine nakon što je ukinut Centar za odgoj i usmjereno obrazovanje Juraj Baraković, i to pod imenom Kemijska škola kao jedan od pravnih slijednika Centra. Županijska skupština Zadarske županije 2004. godine promijenila je naziv škole u Prirodoslovno-grafičku školu.

U prostoru školske zgrade u Perivoju Vladimira Nazora 3 djeluju 4 srednje škole, a Prirodoslovno-grafičkoj školi Zadar je dodijeljen prostor u prizemlju. Školsko dvorište koje je ujedno i igralište koristi se zajednički s drugim školama (igralište za rukomet, odbojku i košarku). U zimskim mjesecima nastava se održava u iznajmljenoj dvorani na Ravnicama.

Škola ima 49 zaposlenika. Nastava se izvodi u petodnevnom radnom tjednu, naizmjenično u dvije smjene.

*Obrazovni programi* škole su: kemijski tehničar, grafički tehničar, ekološki tehničar, grafički tehničar pripreme, grafičar pripreme, medijski tehničar, web dizajner i grafički urednik dizajner.

**Procjena i ishodište potrebnih sredstava za provođenje programa**

Prilikom izrade prijedloga financijskog plana za 2022. godinu za Prirodoslovno-grafičku školu pridržavalo se odobrenog limita rashoda u iznosu od 631.438,42 kn za izvor 45.

Rashodi i izdaci planirani su na temelju analize stanja rashoda i izdataka u tekućoj godini i u skladu s realnom procjenom prihoda i primitaka.

Prema Uputama za izradu prijedloga proračuna i financijskog plana za 2022.-2024. Zadarske županije pri izradi plana pridržavalo se predviđenog indeksa rasta odnosno procjene kretanja općih prihoda u sljedećim postotcima za trogodišnje razdoblje:

|  |  |
| --- | --- |
| 2022. | 3,0 % |
| 2023. | 2,0 % |
| 2024. | 2,5 % |

Prihodi iz izvora 45 za program *Djelatnost srednjih škola* u ukupnom iznosu od 631.438,42 kn za 2022. raspoređeni su prema sljedećem:

*u kunama*

|  |  |
| --- | --- |
|  | ***Plan 2022.*** |
| *Kto 321 Naknade troškova zaposlenih* | 161.238,42 |
| *Kto 322 Rashodi za materijal i energiju* | 289.000,00 |
| *Kto 323 Rashodi za usluge* | 167.350,00 |
| *Kto 329 Ostali nespomenuti rashodi* | 13.850,00 |

*Ukupno: 631.438,42*

Vlastiti i namjenski prihodi planiranju se do visine očekivanih prihoda. Tako se planirani iznos vlastitih prihoda od 31.000,00 kn raspodjeljuje za podizanje kvalitete i standarda škole u svrhu unapređenja nastave i to:

*u kunama*

|  |  |
| --- | --- |
|  | ***Plan 2022*** |
| *Kto 321 Naknada troškova zaposlenih* | 5.000,00 |
| *Kto 322 Rashodi za nastavni materijal* | 5.000,00 |
| *Kto 329 Reprezentacija* | 5.000,00 |
| *Kto 329 Ostali nespomenuti rashodi poslovanja* | 5.000,00 |
| *Kto 422 Računala i računalna oprema* | 5.000,00 |
| *Kto 422 Ostala uredska oprema* | 5.000,00 |
| *Kto 424 Knjige* | 1.000,00 |

*Ukupno: 31.000,00*

Prirodoslovno-grafička škola Zadar sudjeluje u dva EU Projekta projekta, Projektu Erasmus+ GameINg Innovative Gamers i Projektu Erasmus+ Colaborativni Laboratorij – CoLab čija je provedba odgođena zbog nemogućnosti putovanja i boravka u stranim zemljama zbog nesigurnosti od COVID-a. Planira se realizacija istih tijekom 2022. godine. Cilj oba projekta je omogućiti učenicima stručnu praksu u inozemstvu.

U skladu s prethodnim obrazloženjima molimo donijeti i usvojiti Financijski plan Prirodoslovno-grafičke škole Zadar za 2022. godinu.

Prilog : Financijski plan za 2022. g. i projekcije za 2023.g. i 2024. g.

Ravnateljica:

Anamarija Ivković dipl. ing.